CELEX: 62011TN0321
Language: ro
Date: 2011-06-21 00:00:00
Title: Cauza T-321/11: Acțiune introdusă la 21 iunie 2011 — Raffaello Morelli/OAPI — Associazione Nazionale Circolo del Popolo della Libertà (PARTITO DELLA LIBERTÀ)

13.8.2011   
            
            
               RO
            
            
               Jurnalul Oficial al Uniunii Europene
            
            
               C 238/33
            
         Acțiune introdusă la 21 iunie 2011 — Raffaello Morelli/OAPI — Associazione Nazionale Circolo del Popolo della Libertà (PARTITO DELLA LIBERTÀ)
   (Cauza T-321/11)
   2011/C 238/57
   Limba în care a fost formulată acțiunea: italiana
   
      Părțile
   
   
      Reclamant: Raffaello Morelli (Livorno, Italia) (reprezentant: G. Frenelli, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Associazione Nazionale Circolo del Popolo della Libertà (Milano, Italia)
   
      Concluziile
   
   Reclamantul solicită Tribunalului:
   
               —
            
            
               anularea deciziei Camerei întâi de recurs din 17 martie 2011 și a celei a diviziei de opoziție din 14 mai 2010;
            
         
               —
            
            
               admiterea opoziției reclamantului împotriva cererii de înregistrare a mărcii 5 890 009 și respingerea acestei cereri de înregistrare a mărcii;
            
         
               —
            
            
               obligarea Associazione Nazionale del Popolo della Libertà la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: Associazione Nazionale Circolo della Libertà
   
      Marca comunitară vizată: marca verbală PARTITO DELLA LIBERTÀ (cerere de înregistrare a mărcii comunitare nr. 5 890 009), pentru produse și servicii din clasele 9, 14, 16, 24, 25, 35, 36, 38, 41, 42 și 45
   
      Titularul mărcii sau al semnului invocat în procedura opoziției: Raffaello Morelli
   
      Marca sau semnul invocat: numele de domeniu „partitodellaliberta.it”, atribuit la 9 august 2004 lui Raffaello Morelli de către autoritatea competentă să atribuie numele de domenii „.it”, pe care partea care a formulat opoziția susține că l-a utilizat în comerț pentru produse și servicii din clasele 16, 35, 38, 41 și 45.
   
      Decizia diviziei de opoziție: respinge opoziția.
   
      Decizia camerei de recurs: respinge calea de atac
   
      Motivele invocate: aplicarea eronată a articolului 8 alineatul (4) din Regulamentul nr. 207/2009 privind marca comunitară, eroarea de apreciere a noțiunii „utilizare în comerț” în ceea ce privește o denumire utilizată în domeniul politic și o eroare de apreciere a înscrisurilor care dovedesc utilizarea comercială a semnului anterior